પાટીદાર મતદારોના પ્રભુત્વની એ આઠ બેઠકની શું રહી સ્થિતિ?\nપાટીદાર મતદારોના પ્રભુત્વવાળી એ સાત બેઠકો પર શું પરિણામ આવ્યું? તેના પર એક નજર

આ જુવાળે ધીમે ધીમે સમગ્ર રાજ્યમાં આંદોલનની આગ પ્રસરાવી હતી.

હાર્દિક પટેલ અને પાટીદાર અનામત આંદોલન સમિતિના કન્વીનરોને જેલ પણ થઈ. 

14 પાટીદાર યુવાનોનાં મૃત્યુ પણ થયા. આ આંદોલન આનંદીબેન પટેલની મુખ્યમંત્રીની તરીકેની ખુરશી જવા પાછળનું કારણ પણ બન્યું હતું.

ધીરે ધીરે આ આંદોલન ભાજપ સરકાર માટે ગળાની ગાંઠ સમાન બની ગયું. 

આ આંદોલન બાદ બીજા પણ જ્ઞાતિવાદી સમીકરણો સર્જાયાં હતાં.

તમને આ વાંચવું પણ ગમશે

2017ની ગુજરાત વિધાનસભાની ચૂંટણી જ્ઞાતિ આધારિત મુદ્દાઓને લઈને જ લડાઈ. 

ત્યારે પાટીદાર મતદારોના પ્રભુત્વવાળી એ આઠ બેઠકો પર શું પરિણામ આવ્યું? તેના પર એક નજર.

બીજા તબક્કાના મતદાન માટે કતારમાં યુવાનો

ઊંઝા વિધાનસભા બેઠક પર 38 ટકાથી વધારે પાટીદારોનું પ્રભુત્વ છે. 

જોકે, ઘણાં વર્ષો પછી ભાજપને આ બેઠક પર હારનો સામનો કરવાનો વારો આવ્યો છે.

ભાજપના નારાયણ પટેલને કોંગ્રેંસના ડૉ. આશા પટેલે 29529 મતથી પરાજય આપ્યો છે. 

આ બેઠક પર 2012માં ભાજપના નારાયણ પટેલ જીત્યા હતા. 1995થી આ બેઠક પર નારાયણ પટેલ એટલે કે ભાજપનો કબજો હતો.

વિજાપુર વિધાનસભા બેઠક પર 36 ટકાથી વધારે પાટીદારોનું પ્રભુત્વ છે. 

પાટીદાર આંદોલનનાં મુખ્ય કેન્દ્રો પૈકીના એક આ વિસ્તારમાં ભાજપને વિજય મળ્યો છે.

વિજાપુરમાં ભાજપના રમણ પેટેલે 1164 મતોથી કોંગ્રેસના નાથાભાઈ પટેલને પરાજય આપ્યો છે. 

આ બેઠક પર 2012માં કોંગ્રેસના પ્રહલાદ પટેલ જીત્યા હતા. 2002 અને 2007માં આ બેઠક પર ભાજપનો વિજય થયો હતો.

વિસનગર વિધાનસભા બેઠક પર 30 ટકાથી વધારે પાટીદારોનું પ્રભુત્વ છે. 

અહીં ભાજપના ઋષિકેશ પટેલે કોંગ્રેસના મહેન્દ્રકુમાર પટેલને 2869 મતોીથી પરાજય આપ્યો છે. 

2012માં પણ અહીં ઋષિકેશ પટેલ જીત્યા હતા. 1995થી આ બેઠક પર ભાજપનો કબજો છે.

વિસનગરમાં ભાજપના ઋષિકેશ પેલને ફરી વિજય મળ્યો છે

સુરતની મહુવા વિધાનસભા બેઠક પર 29 ટકાથી વધારે પાટીદારોનું પ્રભુત્વ છે. 

જોકે, આ બેઠક અનુસૂચિત જનજાતિ માટે અનામત છે. અહીં ભાજપના મોહન ધોડિયાએ કોંગ્રેસના તુષાર ચૌધરીને 6433 મતોથી હરાવ્યા છે. 

આ બેઠક પર 2012માં પણ મોહન ધોડિયા આ આ બેઠક પર વિજયી બન્યા હતા.

સુરતની ઓલપાડ વિધાનસભા બેઠક પર 28 ટકાથી વધારે પાટીદારોનું પ્રભુત્વ છે. 

ભાજપના મુકેશ પટેલે કોંગ્રેસના યોગેન્દ્રસિંહ બાકરોલાને 61,812 મતોથી પરાજય આપ્યો છે. 

2012માં પણ અહીં ભાજપના મુકેશ...\n\ntl;dr:
2015માં પાટીદારોના અનામત આંદોલન બાદ રાજ્યમાં એક નવો જુવાળ શરૂ થયો.